Lotul 3 din Autostrada A0 avanseaza in ritm accelerat. Grecii de la Aktor si-au revenit serios si lucreaza non-stop, inclusiv noaptea la Lotul 3 din Autostrada A0. In acest weekend grecii de la Aktor au avansat pe mai multe structuri.
Concret, conform imaginilor pe care le publicam in galeria foto de mai jos, in aceste zile Aktor a montat grinzile metalice peste deschiderile 1 si 3, pod A1 si grinzile centrale pentru podul Sabar.
Potrivit constructorului, lucrarile vor continua in acelasi ritm pe Lotul 3, astfel incat in maxim doua luni de zile toate cele 11 structuri vor avea grinzile ridicate!
Project Managerul, inginer Bogdan Mezei, ne-a declarat ca se lucreaza in paralel la relocari, care la sfarsitul lunii aprilie vor fi gata, la terasamente cu 4 echipe, asternere BSC cu doua si vor incepe lucrarile de asfalt cu doua detasamente de asternere in paralel!
Saptamana viitoare incep lucrarile la sistemul de iluminat si ITS.
Daca isi va pastra acest ritm, antreprenorul are sanse reale sa dea acest tronson in trafic la finalul lunii August 2024, scrie infrapress.ro.
Fiți la curent cu ultimele noutăți. Urmăriți DCNews și pe Google News